יהודה כהנא (כלכלן)

יהודה כהנא (נולד ב-4 באוגוסט 1944) הוא פרופסור אמריטוס לעסקים וביטוח בפקולטה לניהול ע"ש קולר באוניברסיטת תל אביב. תחומי התמחותו הם ביטוח, אקטואריה, ניהול סיכונים וקיימות. כהנא שימש כראש מכון ארהרד לביטוח וראש מכון אקירוב לעסקים ואיכות הסביבה באוניברסיטת תל אביב. הוא יזם ומשקיע.
כהנא היה חבר מן המניין באקדמיה העולמית למדעים ואומנויות וחבר נשיאות בין השנים 2018–2022. בשנת 2011 קיבל את הפרס מייסד בתחום הביטוח בעולם על שם ג'והן ביקלי מהאגודה הבינלאומית לביטוח.

ביוגרפיה 
יהודה כהנא נולד וגדל בירושלים. הוא בן להורים שעלו לישראל מצ'כיה בסוף שנות ה-20 של המאה ה-20. אביו היה מראשוני הווטרינרים בישראל ואימו הייתה גננת. הוא בוגר התיכון ליד האוניברסיטה), סיים באוניברסיטה העברית בירושלים שלושה תארים: תואר ראשון (1964) בכלכלה וסטטיסטיקה, שני (1966) במנהל עסקים התמחות במימון ושלישי (1973) במנהל עסקים התמחות במימון. למד אקטואריה (1965-1966 באוניברסיטה העברית בירושלים בהשתתפות אוניברסיטת מישיגן.

כהנא מרצה בתחומי הכלכלה, סטטיסטיקה, אקטואריה, ניהול סיכונים, קיימות, ביטוח, מחשבים, חיזוי טכנולוגי ותכנון לטווח ארוך. בשנים 1971–1973 הרצה בבית הספר למדע שימושי באוניברסיטה העברית בירושלים בתחום המימון והחיזוי הטכנולוגי. הרצה באוניברסיטת בן-גוריון בנגב. לימד באוניברסיטת פלורידה בשנים 1973-1974 במגמת מימון וביטוח, לאחר מכן עבר ללמד באוניברסיטת טורונטו בקנדה בשנת 1975 במגמת מימון. בין השנים 1975 - 1977 חזר ללמד באוניברסיטה העברית. בשנת 1977 עבר לאוניברסיטת תל אביב, כמרצה בכיר ומנהל התמחות הביטוח ניהול הסיכונים בפקולטה למנהל עסקים, שימש כמנהל הקורס לאקטואריה בשנים 1977-1979. בשנים 1977-1995 ניהל את המרכז ללימודים גבוהים ולמחקר בביטוח ע"ש ד"ר משה ו' ארהרד באוניברסיטת תל אביב. בין השנים 1982-1984, ניהל את להב פיתוח מנהלים, בשנים 1985-2002 שימש במועצת המנהלים של להב פיתוח מנהלים. לימד בבית הספר וורטון באוניברסיטת פנסילבניה בפילדלפיה בשנים 1981-1982. בשנת 1987 מונה לפרופסור מן המניין באוניברסיטת תל אביב. לימד באוניברסיטת טקסס באוסטין בשנים 1988–1989. בשנים 1995–1998, שימש כדיקן של המסלול האקדמי של המכללה לביטוח (כיום חלק מהמכללה האקדמית נתניה), המקום הראשון שנתן תואר אקדמי בתחום הביטוח בישראל.

לימד בבית הספר למנהל עסקים קראקס, וונצואלה, בשנים 1979–1980. לימד באוניברסיטת ורשה בשנת 1993, לימד באוניברסיטת ליובליאנה בסלובניה בשנים 1995–1997. לימד את ארגון אגודת האקטוארים בפורטוגל בנושא של הביטוח הכללי, באוניברסיטה הקתולית של ליסבון. הקים וניהל בשנים 1986-2001 את מסלול לימודי הביטוח (Chartered Life Underwriters (CLU בישראל. בין השנים 2005–2017 השתתף בוועדה האקדמית שניהלה את בית הספר לסביבה ולמדעי כדור הארץ ע"ש פורטר באוניברסיטת תל אביב. בין השנים 2006–2013 עמד בראש מכון אקירוב לעסקים וסביבה בהשתתפות הפקולטה לניהול, בית הספר לסביבה ולמדעי כדור הארץ, הפקולטה למשפטים, בית הספר לכלכלה מאוניברסיטת תל אביב. כהנא היה חבר מן המניין באקדמיה העולמית למדעים ואומנויות וחבר נשיאות בין השנים 2018–2022.

מחקריו 

במחקריו של פרופ' כהנא הוא מתמקד במודלים של תיקי השקעות, בחירת תמהיל המוצרים אופטימלי, תעריפים וכושר פירעון, מדיניות פיננסית והמינוף ואינפלציה.

תרומתו המחקרית של פרופ' כהנא כוללת:
 הכנסה מהשקעה בתעריפי ביטוח - פיתוח התפיסה והנוסחאות התאורטיות המראות כיצד תשואה וסיכון השקעה צריכים להשפיע על תעריפי הביטוח.
 תעריפים בביטוח כללי, כריית מידע בביטוח תוך שימוש במחשבים, סיכונים בשער חליפין בביטוח וחישוב העתודות בביטוח כללי.
 תוכניות פנסיה וביטוח חיים בישראל - בשנת 1966, בעקבות עבודה שנכתבה בהזמנת  המפקח על הביטוח, השתנה לוח התמותה בישראל. כהנא עסק ברפורמה בשוקי ההון בישראל, הוא היה חבר בוועדת שטסל לפתרון משבר קרנות הפנסיה הגרעוניות. בסוף שנות השמונים כהנא ויעקב אנטלר ייזמו תוכניות פנסיה חדשות שאינן מטעם איגודי עובדים, אשר הוביל לתפיסה של קרנות פנסיה מאוזנות ללא גירעונות. המודל אומץ על ידי המפקח על הביטוח ברפורמת הפנסיה בשנת 1995
 מחקרים בתחום הביטוח: ביטוח רכב - ביטוח חובה ללא אחריות, ביטוח רעידות אדמה - חקר על הסיכון לרעידות אדמה בישראל והשלכות על המדיניות הלאומית, ביטוח בריאות - דו"ח על מערכת ביטוח הבריאות המומלצת, אשר שימש את הוועדה הלאומית לביטוח בריאות בישראל , אופציות בביטוח - יישום של תורת האופציות בתחום הביטוח, כיצד להתמודד עם סיכוני שער חליפין, ניצול אופציות מתוחכם בביטוח משנה, אינפלציה בביטוח - השפעות שונות של אינפלציה ותנודות שער חליפין על חברות ביטוח וחוזי ביטוח, ביטוח סיכוני סחר חוץ, היבטי מיסוי בביטוח, צורות עתיקות של ביטוח, ביטוח משנה, ביטוח מחשבים, ביטוח הדדי, ביטוח לעסקים במלחמה ועוד.
 ניהול סיכונים סביבתי, מודל פיננסי מדיני לפיתוח בר קיימא, ביטוח נזקי טבע בחקלאות בארץ, ובמדינות אמריקה הלטינית. המודל מקשר בין ביטוח סיכונים של המדינות לבין האפשרות לקבל מימון לחקלאים ועל ידי כך להגדיל את התפוקה, התפתחות הדמוגרפיות בעולם לאחר המהפכה התעשייתית, פיתוח של מודל שיטה לעשות טרנספורמציה מהירה בתחום הקיימות מלמעלה למטה ניהול נתונים של רשתות ההולכה של מערכות חשמל.

כהנא מרצה רבות בנושאי הקיימות.

פרופ' כהנא היה או עדיין חבר מערכת בכתבי עת, כולל: Insurance Mathematics & Economics, North Holland, Insurance Abstracts and Reviews, North Holland, Journal of Financial Services Research, The Journal of Risk and Insurance, The Geneva Papers on Economics of Insurance – Theory

קידום מודל פיננסי מדיני למימון פיתוח בר קיימא 
כהנא פיתח מודל מבוסס על הגישה הכלכלית של הקמת מדינת ישראל, אשר דרשה הקמה של תשתיות מהירות ויצירת תיעוש ומקומות עבודה לצד קצב גידול מהיר של אוכלוסייה ללא מספיק כסף נזיל. המודל מציע אפשרויות מימון לצורכי טרנספורמציה של מדינות גם המפותחות וגם מתפתחות, למדינות ברות קיימא. המודל מציע הקמה של תקציב קיימות על ידי המדינה, תוך תמחור של משאבי הטבע שלה, המושקע ברובו באג"ח.

פעילות עסקית 
כהנא היה יו"ר של הוצאה לאור אקדמון עד שנת 1973. בשנים 1975–1986 הקים וניהול את חברת "יועצים לניהול סיכונים" אשר עסקה בניהול סיכונים וייעצה למשרדי ממשלה, חברות ביטוח ובנקים. עבד בקבוצת אייזנברג. היה חבר דירקטוריון בתכלית, חברות השקעה מקבוצת בנק דיסקונט בשנים 1987–2012, ובדירקטוריון של חברת המימד החדיש (נקנתה על ידי BMC בשנת 1999). כהנא הקים והשקיע בחברות כגון: איתוראן, פנגו ושלוש חממות טכנולוגיות. ייעץ למגוון חברות ממשלתיות, פיננסיות ותעשיות מהמובילות במשק בתחום ניהול הסיכונים והביטוח. בשנים האחרונות, כהנא קידם פעילות כלכלית סביבתית וייסד לצד טל רונן את החברה לאתחול ולשגשוג (YKCenter) הפועלת למען מטרה זו, ואת החברה לתועלת הציבור SDG ישראל, הפועלת למען קידום והטמעה של היעדים לפיתוח בר קיימא בישראל.

פרסומים
כהנא פרסם מעל 80 מחקרים, ציון h-index של 16 בגוגל סקולר

פירוט חלקי של ספריו ומאמריו:

ספריו 
 ספר ביטוח החיים, הפנסיה והגמל בישראל, הוצאת עתרת, הרצליה 1988
 New frontiers In Insurance: Theory and Practice, (Editor), Papirus Press, Tel Aviv, 1979
 Baranoff, P. Brockett, and Y. Kahane, Risk Management for Enterprises and Individuals, Flat World Knowledge, NY, NY, 2009
 Y. Kahane & T. Ronen, 'Rebooting - A Global Transformation An Internet Not, 2012
 E. Baranoff, P. Brockett, Y. Kahane and G. Baranoff, Risk Management for Individuals and Enterprises, Flat World Knowledge, NY, NY, 2019

פרסים והוקרה 
 בשנת 1991 דורג כאחד החוקרים הפוריים ביותר בתחום הביטוח בעשור שקדם לו על ידי כתב העת Journal of Risk and Insurance.
 בשנת 2011 קיבל את הפרס מייסד בתחום הביטוח בעולם על שם ג'והן ביקלי מהאגודה הבינלאומית לביטוח.
 באותה שנה היה חתן פרס מפעל חיים בוועידת עדיף ה-11.
 בשנת 2022 קיבל פרס מפעל החיים מאיגוד האקטוארים בישראל.

פעילות פילנתרופית 
פרופ׳ כהנא פעיל באגודה למען העיוור, הוא המייסד של SDG ישראל שמטרתה לקדם את היעדים לפיתוח בר קיימא.

חיים אישיים
כהנא נשוי לרבקה כהנא, ולהם שלושה ילדים.

קישורים חיצוניים 
 פרופ' יהודה כהנא, באתר אוניברסיטת תל אביב
 קורות החיים של פרופ' יהודה כהנא
 פרופ' יהודה כהנא, באתר YKCenter

 
 
 
 
 Sue Surkes, Israeli climate finance experts gather some of world’s top brains at COP27 event, Times of Israel, 13 November 2022

הערות שוליים 

בוגרי האוניברסיטה העברית בירושלים
בעלי תואר דוקטור מהאוניברסיטה העברית בירושלים
סגל אוניברסיטת תל אביב
ישראלים שנולדו ב-1944